paragraph_text: Red chip dionice (pojednostavljeni kineski: 红筹股, tradicionalni kineski: 紅籌股); („Crvene dionice“), naziv je za dionice tvrtki čije je sjedište unutar granica Narodne republike Kine, a svoja sjedišta imaju i izvan matične države te između ostalog kotiraju i na burzama u Hong Kongu. Tvorac ovog naziva je hongkonški ekonomist Alex Tang (1992. godine). Ime „crvene dionice“ simbolizira komunizam, a termin aludira na Blue chip dionice, također jedan od specifičnih naziva iz stručne terminologije vezane za tržišta vrijednosnih papira.